Etter flere ekspedisjoner i Afrikas villmark, er Afrikas ville dyr et gjennomgående motiv i Hagens store monotypier/collageteknikk. Hun forklarer at bilder av dyr forteller menneskets syn på naturen. Fra den rent dokumentariske, vitenskapelige framstillingen til de mytiske og emosjonelle dyrebildene, blir dyrets kulturelle, vitenskapelige og økonomiske verdi i forskjellige tidsepoker og kulturer speilet. Med arbeidene sine ønsker hun å framheve dyrets egenverdi som inspirasjonskilde for den kunstneriske aktiviteten, som har vært gjennom årtusener.